b'\n_START_ARTICLE_\nBarbican Centre\n_START_SECTION_\nHistorie\n_START_PARAGRAPH_\nPlanene om \xc3\xa5 bygge Barbican Centre utviklet seg p\xc3\xa5 1960-tallet som en del av utviklingen av Barbican Estate. Royal Shakespeare Company og London Symphony Orchestra bidro i planleggingen. Etter lang tid med utvikling og diskusjon begynte byggingen av senteret i 1971. Arkitekter var Chamberlin, Powell og Bon. Det tok mer enn ti \xc3\xa5r \xc3\xa5 bygge senteret, og kostnaden var 156 millioner pund. Barbican Centre ble \xc3\xa5pnet av dronning Elizabeth II i 1982. Barbican Centre ble fredet i 2001, i likhet med det omkringliggende Barbican Estate.\n_START_SECTION_\nTilknyttede virksomheter\n_START_PARAGRAPH_\nLondon Symphony Orchestra har sitt hovedkvarter i Barbican Centre. Andre samarbeidspartnere er BBC Symphony Orchestra, Academy of Ancient Music, Britten Sinfonia og Serious. Barbican Centre samarbeider ogs\xc3\xa5 med Boy Blue Entertainment, Cheek by Jowl, Michael Clark Company, Royal Concertgebouw Orchestra of Amsterdam, New York Philharmonic, Los Angeles Philharmonic, Gewandhaus Orchestra Leipzig og Jazz at Lincoln Center. Tidligere hadde The Royal Shakespeare Company sitt hovedkvarter her, men i 2002 forlot kompaniet Barbican Centre. Men i 2013 innledet Barbican Centre og The Royal Shakespeare Company et tre\xc3\xa5rig samarbeid.'